cyanic-selkie/wikianc huggingface dataset:
Galvanisering
Bruksområde
Varmforsinking brukast der metalle vert utsett for hardare klimatisk påverknad, som regel er dette til utandørs bruk. Varmforsinking gir tjukkare lag og ei matt overflate. Korrosjonsvernet aukar med sinklaget si tjukn, men altfor tjukke lag er ikkje bra fordi belegget kan sprekke og flakne av. Ein standard er Zn80, det tyder at sinkskiktet skal vere 80µm tjukt.
Ein føremon med forsinking er at den gir ein viss avstandsverknad, mindre skader, er sjølvreparerande gjennom ionvandring i skaden, men då det skjer gjennom tap av sink i nærleiken av skaden vert vernet svekka der.
Metall med forsinking som skal stå utandørs bør ikkje ha måling i minst eit år fordi det skal mogne i klimaet. Deretter kan det målast.
Skruvar som skal forsinkast skal gjengast under dei ferdige måla, slik at rett mål kjem først etter forsinkinga.
Mark Rivera
Mark Rivera er ein amerikansk saksofonist, multi-instrumentalist, musikar og musikalsk leiar, mest kjend for arbeidet sitt med Billy Joel. I tillegg til å spele saksofon, syng Riviera og spelar gitar, fløyte, perkusjon og klaverinstrument.
Biografi
Rivera spelte i bandet Tycoon i midten av 1970-åra, og via dette bandet møtte han den legendariske produsenten Robert John «Mutt» Lange. Lange, var knytt til Mick Jones og Lou Gramm frå Foreigner.
I løpet av åra har Rivera arbeidd med Hall & Oates, Tycoon, Peter Gabriel på det banebrytande albumet So - der Rivera speler og arrangerer blåsarar for «Sledgehammer» og «Big Time», Simon & Garfunkel, John Lennon, Billy Ocean og Eagles-gitaristen Joe Walsh.
Rivera har spelt med Billy Joel og bandet hans sidan 1982, då han erstatta Richie Cannata.
I 1995 vart Rivera med Ringo Starr & His All-Starr Band på fleire turnear.
Andreas Stoltenberg
Andreas Vincent Stoltenberg var ein norsk gardbrukar, fyrvaktar og stortingsmann frå Trondenes i Troms.
Stoltenberg var son til ein gardbrukar i Trondenes. Han tok over farsgarden, Årnes, og dreiv denne til 1862. Sidan i livet var han fyrvaktar på Hjertholmen fyr i Lødingen i Nordland.
Stoltenberg hadde mange kommunale verv, og var medlem av fleire kongelege kommisjonar; 1855 om Lofotfisket, 1859 om sildefisket i Nord-Noreg, 1861 om handelen i Finmarken og 1877 om hamnestellet.
Frå 1857 til han døydde i 1877 møtte på fleire av stortinga. Han representerte Finmarkens Amt i 1857, 1859-60, 1862-63 og på omframtstortinga 1858 og 1864. Sidan representerte han Nordland 1865-66, 1874-76 og 1877-sesjonen. Stoltenberg var medlem av næringskomite nr 1 i 1857, 1859-60, 1862-63, 1865-66, 1874-77. På omframtstortinget 1858 var han med i bankkomiteen og i 1864 i komiteen som avgjorde senkinga av innsjøen Øyeren. Frå 1875 var han medlem av Lagtinget. I 1860 var Stoltenberg med i sendelaget som deltok på vegner av Stortinget under kongekroninga i Trondheim.
Stoltenberg drukna under bading på Hjertholmen i 1877.
(Fornamnet Anders som er nytta i Lindstøls verk er feil, alle andre kjelder nyttar Andreas, inkludert kyrkjebøker og folketeljingar.)
Willy van de Kerkhof
Klubbspel
Kerkhof spelte 1970-73 på FC Twente. Resten av si tid som aktiv tente han PSV Eindhoven, der han perioden 1974-78 var med på å vinne den nasjonale cupturneringa to gongar og seriemeisterskapen tre gongar. Dei suksessrike åra vart avslutta med triumf i UEFA-cupen 1978. Deretter venta ti sesongar utan pokalfangst, heilt til han la opp i 1988.
Landslagsspel
Kerkhof fekk sin landslagsdebut 5. juni 1974 og fekk plass i VM-troppa 1974, utan å få speletid i meisterskapen. Under Fotball-VM 1978 i Argentina spelte han alle kampane då Nederland tok seg til VM-finale, ein kamp som etter ekstraomgangar enda med siger 3-1 for arrangørlandet. Kerkhof deltok i 63 landskampar, den siste i oktober 1985. Han skåra fem mål for Nederland.
San ággelos s'agápisa
«San ággelos s'agápisa» (gresk «Σαν άγγελος σ'αγάπησα») er ein song av Khrístos Mylórdos. Han representerte Kypros i Eurovision Song Contest 2011. Teksten er skriven på gresk.
Handball under Sommar-OL 2012 – Menn
Handball under Sommar-OL 2012 for herrar fann stad frå 29. juli til 12. august 2012. Kampane i den innleiende runda vart spelt i Copper Box, medan kampane i sluttspelet vart spelt i Basketball Arena i London. Tolv nasjonar deltok i turneringa. Laga vart delt inn i to grupper med seks lag, der dei spelte kampar mot kvarandre. Dei fire beste lagene frå kvar gruppe avanserte til kvartfinalen. Dei tapande semifinalistane spelte bronsefinale, medan vinnarane spelte finale. Frankrike vann gull etter at dei slo Sverige i finalen. Kroatia vann bronsefinalen over Ungarn.
Dani Carvajal
Daniel Carvajal Ramos, oftast berre Dani, er ein spansk fotballspelar frå Leganés som sidan 2013 har spelt på Real Madrid. Sesongen 2012/13 spelte han på tyske Bayer Leverkusen. Kantspelaren Dani deltok i fem landskampar for Spania i 2014 og -15.
Ole Engelstad
Ole Engelstad var ein norsk marineoffiser.
Jason Isaacs
Jason Isaacas er ein britisk skodespelar med jødisk bakgrunn. Han budde i Liverpool til han var elleve, men flytte deretter til London.
Ole Engelstad
I 1900 segla han som skipsoffiser på panserskipet «Harald Haarfagre» (av Tordenskjold-klassen), med marinebasen i Horten som tilhaldsstad.
Jason Isaacs
Jason Isaacs har spelt i ei lang rekkje filmar, m.a. Peter Pan og Patrioten, men har dei siste åra også vorte kjend frå Harry Potter-filmane i rolla som Lucius Malfang. Isaacs spelar denne rolla i fem av dei åtte Harry Potter-filmane.
Ole Engelstad
Då Roald Amundsen i 1908 planla ein ekspedisjon til Nordpolen, valde han Engelstad som nestkommanderande. Under testinga av ein «mannløftande drake» vart han derimot råka av lynet og omkom. Seinare, då det vart kjend at Robert Peary hadde nådd Nordpolen, endra Amundsen planane sine og valde å segle Antarktis for å nå Sørpolen. På ferda si mot polen namngav han ein fjelltopp etter Engelstad, Mount Engelstad.
Schüpfheim
Schüpfheim er ein kommune i distriktet Entlebuch i kantonen Luzern i Sveits. Kommunen har innbyggjarar  og eit areal på. Kommunesenteret ligg 719 meter over havet. Han er ein del av Entlebuch biosfærereservat sidan 2001.
Rakaposhi
Rakaposhi er eit 7 788 meter over havet høgt fjell i Karakoram, langt nord i Pakistan. Fjelltoppen er den høgste i Rakaposhi-Haramosh-fjella. Den 5 800 meter høge og 20 km breie nordveggen på Rakaposhi er den høgste fjellveggen i verda.
Britane Mike Banks og Tom Patey nådde toppen den 25. juni 1958 som dei fyrste menneska. Dei kleiv opp langs sørvestegga.
Rusjnik
Rusjnik (рушник, ручник, рушник, kviterussisk ручнік, ručnik, rusinsk ручник) er eit rituelt klede frå den slaviske verda. Rusjnikklede er broderte med symbol og kryptogram av eldgammalt opphav. Dei er blitt brukte i austslaviske rituale, religionsutøving og seremoniar som bryllaup og gravferder. Kvar region har sine eigne mønster og design som er blitt overleverte frå generasjon til generasjon og studert av etnografar.
Det finst mange rusjniksamlingar i etnografiske museum. Ukraina, har eit Rusjnikmuseum i Perejaslav som del av Museet for byggeskikk og levesetti sentrale Naddniprjansjtsjina. Russland har ei samling ved Eremitasjen.
Tyding
Kledet er rektangulært og er laga av lin eller hamp. Ornamenteringa viser regionale overleveringar. Den raude fargen som vanlegvis blir brukt til broderiet representer liv. Ein rusjnik kan gjevast til eit barn når det blir fødd, følgja personen gjennom livet og brukast ved gravferda deira.
Farge har ei svært viktig rolle i tradisjonelt slavisk broderi. Raudt er fargen til livet, sola, fruktbarheit og helse. Dei fleste rusjnikar er broderte med raud tråd. Ordet for 'raudt' tyder tilmed 'vakker' eller 'strålande' på gammalaustslavisk og rutensk.
Rutemønster er vanlege på rusjnikar. Det er eit gammalt jordbrukssymbol som kan visa til ein åker eller til sola, og uttrykker ideen om fruktbarheit og vern mot det vonde. Ender i midten av rusjniken står for livgjevande vatn. I bryllaupsfolklore står ei and og ein andrik for brura og brudgommen, og er med andre ord eit symbol på familieliv. Andre fuglar er også vanlege symbol på rusjnikar.
Bruk
Rusjnikar har mange bruksområde. Svært enkle versjonar kan ein kalla utyralnyk eller 'tørkar', og bruka som handklede. Utyralnyk har anten ingen pynt eller ei smal stripe ved kanten. Motsett har ein nabozhnyk mykje pynt, som broderi og blonder. Nabozhnyk blir også kalla nabraznyk og nakutnyk. Dei kan brukast til å pynta ikon eller ikonhjørne i heimar.
Giovanni Bellini
Giovanni Bellini var ein italiensk målar frå Venezia. Han vert rekna som ein av dei fremste målarane i den tidlege renessansen i Nord-Italia. Ei rad berømte målarar, som Giorgione og Tizian, måla etter den tradisjonen Bellini danna, ofte kalla den venetianske skulen. Målaren Jacopo Bellini var far hans, og Gentile Bellini ein bror.
Liv og gjerning
I yngre år gjekk Bellini i lære mellom andre hos svogeren Andrea Mantegna i Padova, ein målar som påverka arbeida hans i tidlege år.
Bellini måla også portrett. Berømt er han òg for å la landskapet danne bakgrunnen i bileta sine, med den grønleg-gylne fargen som var slik ein grunnleggjande del av venetiansk målarkunst. I staden for dei skarpe teikningane i tidleg renessansekunst, skapar han, særleg i sine seinare verk, ei pittoresk mjukheit med varme og lysande fargar.
Tronande Madonna (1488) i kyrkja 'Santa Maria Gloriosa dei Frari' i Venezia er eit av Bellini sine hovudverk. Triptykonet syner madonnaen med dei fire evangelistane, eit motiv som Albrecht Dürer nytta som modell for sitt måleri Dei fire apostlane.
NM i alpine greiner 1991
Slalåm
<br style="clear:both;" />
Storslalåm
<br style="clear:both;" />
Super-g (Vidlåm)
<br style="clear:both;" />
Utfor
<br style="clear:both;" />
Booker T. & the M.G.'s
Booker T. & the M.G.'s er eit amerikansk instrumentalt R&B og soul-band som blei skipa i 1962 i Memphis i Tennessee av Booker T. Jones (orgel, piano), Steve Cropper (gitar), Lewie Steinberg (bass) og Al Jackson jr. (trommer). I 1965 blei Steinberg erstatta med Donald «Duck» Dunn, som var med i bandet til han døydde i 2012. Ein av dei best kjende låtane til gruppa er «Green Onions» frå 1962.
Bokstavane M.G. i bandnamnet er ifølgje den offisielle forklaringa ei forkorting for Memphis Group. Ei anna forklaring er at bokstavane er henta frå bilmerket MG.
Booker T. & the M.G's blei valde inn i Rockens æresgalleri i 1992.
Abyek fylke
Abyek fylke (persisk شهرستان آبیک) er eit fylke i Qazvin-provinsen i Iran. Det administrative senteret i fylket er Abyek. I folketeljinga i 2006 var innbyggjartalet i fylket 89 334. Fylket består av dei to distrikta Sentral-distriktet og Basharyat-distriktet. Fylket har dei to byane Khak-e Ali og Abyek.
Booker T. & the M.G.'s
Historie
På 1960-talet var gruppa tonegjevande innan utviklinga av soul-sjangrane southern soul og Memphis-soul. Dei var husband for plateselskapet Stax Records og spelte på ei rekkje av utgjevingane til selskapet, saman med mellom anna Wilson Pickett, Otis Redding og Bill Withers. Av kjende låtar gruppa har spelt på er mellom anna «Walking the Dog», «Hold On, I'm Comin'», «Soul Man», «Who's Making Love», «I've Been Loving You Too Long (To Stop Now)» og «Try a Little Tenderness». Gruppa har også hatt fleire hitlåtar under sitt eige namn, til dømes «Green Onions», «Time Is Tight», «Hip-Hug Her» og «Hang 'Em High».
I 1970 spelte dei inn albumet McLemore Avenue, ein instrumentalversjon av The Beatles-albumet Abbey Road. Booker T. & the M.G.'s gav sitt album namn etter gata der Stax Records hadde adresse. Bandet laga også sin eigen Beatles-inspirerte versjon av albumcoveret, med bandmedlemmene som kryssa gata.
Booker T. Jones slutta i gruppa hausten 1970, og ikkje lenge etter forlét også Steve Cropper henne. Dunne og Jackson endra bandnamnet til The MG's, og fortsette saman med Bobby Manuel og Carson Whitsett. I 1973 gav The MG's ut eit sjølvtitulert album, men gruppa blei snart oppløyst på grunn av manglande suksess. I september 1975 var Dunne, Jones, Cropper og Jackson i seriøse diskusjonar om å gjenforeina det «gamle» bandet, men desse planane fekk ein brå stopp då Jackson blei drepen 1. oktober 1975.
Bandet starta opp på nytt med Dunn, Cropper og Jones med Willie Hall på trommer, før også The MG's blei oppløyst i 1977. Medlemmane i gruppa har sidan spelt saman ei rekkje gonger, før dei blei einige om ei ny gjenforeining i 1994. Sidan har dei nytta ei rekkje trommeslagarar, mellom anna Anton Fig, Steve Jordan og Steve Potts.
Fylkesveg 6454
Fylkesveg 6454 går mellom Kjerringvåg og Bekkneset i Hitra kommune. Vegen er 3,9 km lang.
Før Trøndelag fylke vart oppretta 1. januar 2018 var vegen kjennetegna som Fylkesveg 371 i Sør-Trøndelag.
Malubiting
Malubiting er eit 7 458 meter over havet høgt fjell i Karakoram i det nordlege Pakistan. Fjelltoppen ligg sentralt i Rakaposhi-Haramosh-fjella, om lag 40 km aust-søraust for Rakaposhi, den høgste toppen i fjellområdet. Fjellmassivet Malubiting består omframt hovudtoppen av tre lågare, alle knapt 7 000 moh. høge, toppar.
Fire mann frå ein austerriksk klatreekspedisjon vart den 23. august 1971 dei fyrste til å nå toppen av Malubiting.
Lykkefugl
Lykkefugl (пти́ца сча́стья) eller sponfugl er ein tradisjonell nordrussisk trefigur, ei hengande uro i form av ein fugl. Han blei funnen opp av innbyggarane ved kysten av Kvitesjøen og Barentshavet, som hang han i heimane sine for å verna om familien sin. Varmen frå komfyren får han til å røra seg.
Ein laga fuglen av ferskt trevirke, utan å bruka lim eller bindemiddel, gjennom å skjera ut tynne spon for vengene og halen til fuglen og sidan nytta ein spesiell metode for å spreia og bøya dei. Denne metoden blir òg nytta i anna nordrussisk handverk. Fuglen blir vanlegvis laga av furutre, gran, sibirfuru eller osp.
Vengene og halen til fuglen har ein bølgja fjørdrakt av tynne spon skorne ut i eitt stykke av friskt treverk.
Lykkefuglar i Noreg
Lykkefuglar er kjende frå Noreg der russiske krigsfangar under andre verdskrigen kunne gje dei i gåve til lokale folk.
Palatiamonumentet på Lindesnes har form som ein stilisert lykkefugl. Monumentet blei reist i 1997 til minne om forliset av det tyske fangeskipet «Palatia».
Nattfiol
Utsjånad
Nattfiol kan bli kring 40 centimeter høg, og har kvite blomar med lang spore i eit glisent aks. Han er oftast litt mindre og spinklare enn grov nattfiol. Hos nattfiol ligg dei to støvbærarane tett ved sidan av kvarandre inne i blomen, medan dei hos grov nattfiol spriker som ein oppned «V». Blomane duftar søtleg, mest om natta, noko som heng sama med at dei blir bestøva av nattaktive tussmørkesvermarar (Sphingidae).
Systematikk
I Noreg har nattfiol desse to underartane:
Utbreiing
Nattfiol veks gjerne i ulike typar slåtte- og beitemark, vegkantar, lyngheier og (beita) skog. Arten lever i det meste av landet, med to tyngdepunkt sør på Austlandet og i Midt-Noreg. I Norsk raudliste for artar (2021) er arten vurdert som livskraftig (LC).
Arten finst òg i Sverige (status LC, svensk namn nattviol), i Danmark (NT, dansk namn bakke-gøgelilje) og i Finland (LC, finsk namn valkolehdokki).
Nattfiol (engelsk namn lesser butterfly orchid) veks spreidde stader på Dei britiske øyane, og er verna gjennom den britiske Handlingsplan for biodiversitet. I den britiske raudlista har arten status som sårbar (VU). Lokalt er han sterkt truga (EN) i England og sårbar (VU) i Skottland, men livskraftig (LC) i Wales. I Irland har han status som livskraftig (LC).
Skeise-VM 1980 for menn
Verdsmeisterskapen på skeiser 1980 for menn vart avvikla i Heerenveen i Nederland helga 1. og 2. mars. 33 utøvarar frå 15 land deltok i meisterskapen, av dei fire frå Noreg.
Nattfiol
Utbreiing
I Estland (estisk namn kahelehine käokeel) er nattfiol vanleg over heile landet og er rekna som livskraftig (LC). I Latvia (latvisk namn smaržīgā naktsvijole) er arten temmeleg vanleg over heile landet og står ikkje som truga på den latviske raudlista. I Litauen (litauisk namn dvilapė blandis) veks arten over heile landet og er rekna som livskraftig.
Hybridar
Det er gjort funn av hybridar mellom nattfiol og grov nattfiol (Platanthera bifolia × chlorantha eller Platanthera ×hybrida) i Vestfold, utan at det er klarlagd kva for ein underart av nattfiol som er involvert. Hybriden er truleg oversett. Hybridar både med heinattfiol (Platanthera bifolia ssp. bifolia × chlorantha) og med skognattfiol (Platanthera bifolia ssp. latiflora × chlorantha) er registrerte fleire stader i det sørlege Sverige. I Finland er berre skognattfiol representert, så der er det denne hybriden som finst på Åland og heilt i sørvest på fastlandet. I Danmark er båe underartane representerte i hybridane. På Dei britiske øyane er hybriden kjend frå spreidde lokalitetar, men det er ikkje skild mellom underartane. Hybriden er òg registrert i Estland og i Litauen utan at det er skild mellom underartane.
Hargeisa
Hargeisa var kolonihovudstad i Britisk Somaliland frå 1941 til 26. juni 1960, og deretter hovudstad for den sjølvstendige Somaliland-staten fram til 1. juli same året, då området blei del av Somalia.
Brennanfjorden
Brennanfjorden er ein isdekt fjord søraust i Getz isbrem. Han grensar i vest til Scott Peninsula og Nunn Island og i aust by tilSpaulding Peninsula, ved Bakutis Coast i Marie Byrd Land. Han vart namngjeven av Advisory Committee on Antarctic Names etter kapteinløytnant Lawrence A. Brennan som planla og deltok på bergingsoperasjonen av tre øydelagde LC-130 frå Dome Charlie i Aust-Antarktis. Flya vart berga somrane i 1975-76 og 1976-77.
Lycée français René Cassin
Skulen er oppkalla etter den franske juristen, diplomaten og politikaren René Cassin, som vann Nobels fredspris i 1968 for arbeidet sitt som president i Den europeiske menneskerettsdomstolen.
Hargeisa
Byen blei lagt i ruinar av den somaliske diktatoren Mohammed Siad Barre og svigersonen Mohamed Said Hirsi (Morgan), også kalla «Slaktaren frå Hargeisa». Sidan 1991 har byen blitt gjenoppbygd.
Skeise-VM 1980 for menn
Hilbert van der Duim frå Nederland sikra seg VM-tittelen framom tittelforsvarar Eric Heiden frå USA, med norske Tom Erik Oxholm på tredjeplass. Heiden fekk bestetid på 500 m, Oxholm på 1500 m, Duim på 1500 m, før Mike Woods frå USA gjekk fortaste milløpet.
Hargeisa
Hargeisa har ein internasjonal flyplass med flysamband til mellom anna Addis Abeba, Djibouti og Dubai. Innan byen og mellom Hargeisa og andre byar er buss eit utbreidd transportmiddel.
Lycée français René Cassin
Soga til skulen
Etter krigen var det eit femtitals franske statborgarar i Oslo, og frå 1947 gjorde somme av familiane freistnader på å skipe ein fransk skule i byen. Men fyrst 15. september 1961, etter initiativ frå l'Union des Français à l'Etranger, og med stønad frå l'Association de l'Ecole Française d'Oslo, vart det opna ein skule som eigenleg ikkje kom i normal verksemd før i 1963, med lokal hjå den katolske St Sunniva Skole i Akersveien 4. Etter ei tid her måtte skulen ta til takke med skiftande tilhaldsstader, og vart ofte splitta på to ulike stader. Fyrst etter fleire år med leiting etter høvlege lokale og tingingar med norske styresmakter, lukkast i 1982 den franske ambasaden i Oslo å få tilfredsstillande lokale til skulen i Vestheim skole i Skovveien 9 på Frogener i Oslo, der skulen har hatt tilhald seinare. I 1990 skifta skulen namn frå L'Ecole Française d'Oslo til Lycée Français d'Oslo etter å ha utvida til å verte ein komplett skule på alle trinn. I september 1994 overtok skulen òg dei lokala på Vestheim skole som den engelske skulen i Oslo hadde disponert til dess, og kunne etter dette samle alle elevane på same staden i byen. Skulen vart offisielt innvigd 10. november 1994 med den franske ambassadøren og ordføraren i Oslo til stades, og fekk då namn etter René Cassin.
Skeise-VM 1980 for menn
Skeise-VM 1980
Dato: 1./2. mars 1980
<br style="clear:both;" />
Hargeisa
Byen har fleire universitet og høgskular, mellom anna Universitetet i Hargeisa og Edna Adan universitetssjukehus.
Løveape
Løveape eller løvetamarin (Leontopithecus rosalia) er ein liten primat i silkeapefamilien, Callitrichidae. Arten er mellom anna i slekt med silkeapa.
Utsjånad
Arten er den største i silkeapefamilien med ei kroppslengd på 34–40 cm og halelengd på 26–38 cm. Vekta er på 630-710 g. Pelsen er raudgul, og dei lange håra på issen, kinna og sidene av halsen kan reisast opp som ein man. Ulikt dei fleste apar har løveapa klør i staden for neglar. Hannar og hoer ser heilt like ut.
Føde og levevis
Føda er frukt og grønsaker, men også insekt, edderkoppar og smådyr. Apa kan bli opptil 10-15 år gamal. Løveapa høyrer endemisk for dei atlantiske kystskogane i Brasil. Ho lever høgt oppe i trekrunene, om lag 30 meter over bakken, eller meir.
Utbreiing
Apa er truga av skoghogst; ein rekner med at berre 2 %–5 % av det opphavlege leveområdet deira er att. I vill tilstand finst berre nokre hundre eksemplar att. Dei finst berre i tre små regnskogsområde i Søraust-Brasil: Poço das Antas Biological Reserve, Fazenda União biologiske reservat og private landområde knytt til eit reintroduksjonsprogram.
Det finst rundt 490 individ i fangenskap i 150 ulike dyrehagar. I Skandinavia finst arten mellom anna i Ålborg Zoo og Kristiansand Dyrepark.
Tejéa
Tejéa (gresk Τεγέα) er ein tidlegare kommune i periferieininga Arkadía i periferien Peloponnes i Hellas. Tejéa inngår frå 2011 som ei kommunaleining i kommunen Trípoli.
Mr. Spaceman
«Mr. Spaceman» er ein song av det amerikanske rockebandet The Byrds og var det tredje sporet på albumet deira Fifth Dimension frå 1966. Songen vart opphavleg skriven av bandmedlem Jim McGuinn som eit «melodramatisk manus», men det utvikla seg raskt til ein underleg fabel om utanomjordisk liv. Songen vart gjeven ut som den tredje singelen frå albumet i september 1966. Singelen nådde 36. plass på den amerikanske singellista, men nådde ikkje lista i Storbritannia.
Då han kom ut kalla musikkpressa songen for «space-rock», men dette uttrykket har sidan heller vorte nytta om progressiv og psykedelisk rock i 1970-åra. Musikalsk har «Mr. Spaceman» eit country-aktig akkompagnement, og sjølv om ein òg finn spor av psykedelia, er det ein peikepinn framover mot countrymusikken dei laga på Sweetheart of the Rodeo. Songen er derfor omtalt som eit av dei tidlegaste døma på countryrock. Tittelen minnar òg om den tidlegare monsterhitten til The Byrds, «Mr. Tambourine Man».
Songen vart mykje spelt på konsertar av The Byrds og finst på mange samleplater av bandet. Konsertutgåver av songen finst på (Untitled) og Live at Royal Albert Hall 1971.
Andre utgåver
Fleire andre artistar har spelt «Mr. Spaceman», som Jimmy Buffett og Gonzo på The Muppets-albumet Kermit Unpigged og Alvin and the Chipmunks på albumet The A-Files: Alien Songs. Songen er òg spelt av The Flying Burrito Brothers på konsertalbumet Cabin Fever frå 1985.
Hagegladiolus
Hagegladiolus (Gladiolus ×hortulanus) er ei plante i gladiolusslekta i sverdliljefamilien. Arten er eit kompleks av hagehybridar med opphav i Sør-Afrika.
I Noreg er arten ein framandart som er komen inn som prydplante og er registrert i Skedsmo i Akershus i 1917. I Framandartslista 2018 er arten ikkje risikovurdert.
Abu Dhabi Grand Prix
Abu Dhabi Grand Prix (Arabisk: أبوظبي سباق الجائزة الكبرى‎) er eit Formel 1-løp som har vorte arrangert på bana Yas Marina Circuit i hovudstaden til Dei sameinte arabiske emirata, Abu Dhabi, sidan 2009.
New Tomorrow
«New Tomorrow» var det dansk bidraget i Eurovision Song Contest 2011, framført på engelsk av A Friend In London.
Neve Hadassah
Neve Hadassah (hebraisk skrift נְוֵה הֲדַסָּה, tyder Hadassah-bustaden) er ein ungdomslandsby sentralt i Israel. Han ligg på Sharonsletta nær Netanya og Tel Yitzhak og høyrer til Hof HaSharon regionale kommune. I 2006 hadde han 668 innbyggjarar.
Landsbyen vart grunnlagd i 1949 av Tel Yitzhak, Yesodot, Unge Aliyah og Hadassah. Han består av ein kostskule og ein skule for elevar frå 7. til 12. klasse. Skulen har teke i mot elevar som har vore immigrantar frå Latin-Amerika, det tidlegare Sovjetunionen og Frankrike.
Diran
Diran er eit 7 266 meter over havet høgt fjell i Karakoram i det nordlege Pakistan. Fjelltoppen ligg i Rakaposhi-Haramosh-fjella, om lag 15 km aust for Rakaposhi, den høgste toppen i fjellområdet.
Tre austerrikske klatrarar nådde toppen av Diran den 17. august 1968. Mellom dei tre var Hanns Schnell, som tre år seinare var mellom fyrstebestigarane av Malubiting, ein annan fjelltopp i Rakaposhi-Haramosh-fjella.
Matthew Lewis
Matthew Lewis er ein britisk skodespelar frå Leeds. Han er mest kjend for å spele Nilus Langballe i Harry Potter-filmatiseringa.
Fylkesveg 381
Fylkesveg 381 finst i fleire fylke i Noreg:
Husbåt
Husbåt er eit fartøy med overbygg som kan fungera som bustad. Slike fartøy er ofte bygde for komfort, med mindre krav til framdrift og sjøførleik. Ofte ligg husbåtar permanent til kai. Dei kan også brukast til reiser i samband med ulike næringsvegar, eller til turisme.
I Aust- og Søraust-Asia finst eigne bydelar med husbåtar. Moderne husbåtar som permanent bustad finst også i til dømes Nederland.
Fylkesveg 6456
Fylkesveg 6456 går mellom Vikstraum og Straum i Hitra kommune. Vegen er 19,0 km lang.
Før Trøndelag fylke vart oppretta 1. januar 2018 var vegen kjennetegna som Fylkesveg 381 i Sør-Trøndelag.
Vindharpe
Vindharpe eller eolsharpe er eit gammalt strengeinstrument som bruker vind til å få fram klang.
Ei vindharpe kan ha ulike utformingar. Vanlegvis har ho rektangulær resonanskasse med lydhol og 5–12 senestrengar av samme tonehøgd og lengd, men med ulik tjukkleik og stramming. Når vinden set strengane i svingingar, kan ein høyra overtonane, og klangsammensetjinga varierer med til- og avtakande vindstyrke.
Prinsippet for vindharpe var kjend i det gamle Kina, India og i Mellomalder-Europa. I romantikken var instrumentet utbreidd over hele Europa. Det inspirerte ofte diktarar, mellom anna Samuel Taylor Coleridge som skreiv diktet «The Eolian Harp» i 1795.
Vindharpa har også inspirert komposisjonar på andre instrument, som klaverstykka «Vindharpe-slåtten» og «Vindharpe II» av Harald Sæverud, eller Aeolian Harp (1923) av Henry Cowell, eit av dei første stykkene der uvanlege speleteknikkar som å plukka eller slå direkte på pianostrengane blei brukt. Ein etyde av Sergej Ljapunov i 12 études d'exécution transcendante, Op. 11 No. 9, blei kalla Harpes éoliennes (vindharper) av komponisten. «Etyde nummer 1 i A-dur» (i 12 etydar, opus 25) av Frédéric Chopin blir ofte også kalla «Vindharpa».
Parish på Jamaica
Parish er ei administrativ eining på Jamaica, tilsvarande norske fylke. Øya er delt inn i fjorten parish. Desse høyrer igjen inn under tre historiske county.
Vindharpe
I nyare musikk nytta mellom anna Jan Garbarek ei vindharpe, laga av Sverre Larssen etter antikke førebilde, på albumet Dis frå 1976. Det er også blitt laga mange kunstnarisk utforma vindharper som er blitt sett opp ute i naturen eller ved ei vindkjelde som kunstverk med lyd.
Namnet Moa
Moa er eit kvinnenamn som særleg har vorte nytta i Sverige. Det kan kome av eit kjælenamn for mor. Denne bruken av Moa kjenner ein særleg frå det svenske bondesamfunnet. I Sverige er bruken av namnet heller nytt. I 1975 var det berre 66 kvinner som hadde Moa som fornamn. Den aukande populariteten til namnet kan førast attende til forfattaren Moa Martinson. Ho døydde i 1964, men på 1970-talet vart ho henta fram av kvinnerørsla i Sverige.
Cacaponfjorden
Cacaponfjorden er ein fjord som ligg mellom Thomas Island og Fuller Island i Highjump Archipelago. Fjorden grensa i vest av Edisto istunge og i aust av kysten av Antarktis. Han vart kartlagd frå flyfoto teken under U.S. Navy Operasjon Highjump i februar 1947, og vart namngjeven av Advisory Committee on Antarctic Names etter USS «Cacapon», eit tankfartøy for den vestlege arbeidsgruppa under Operasjon Highjump i 1946-47.
Svak kjernekraft
Svak kjernekraft som òg vert kalla svak vekselverknad er ei av dei fire grunnleggjande kreftene i naturen. Dei tre andre er fargekraft, elektromagnetisme og tyngdekraft. I standardmodellen opptrer han ved utveksling av tunge W- og Z-boson. Den mest kjende effekten er betadesintegrasjon der nøytron sender ut betastråling (eit elektron), og blir til eit proton. Dette er hovudårsaka til radioaktivitet i grunnstoffa. Nemninga «svak» kjem av at han er omtrent 1013 gonger svakare enn den sterke kjernekrafta.
Eigenskapar
Svak vekselverknad påverkar alle venstrehendte lepton og kvarkar. Dette er den einaste krafta som påverkar nøytrinoar (utanom gravitasjon som er utan tyding på subatomært nivå). Svak vekselverknad er unik på ei rekkje felt:
Tunge vekselverknadskvantar er følgjande partiklar:
!Nanb!!Ladning e!!Spinn!!Masse GeV
Partiklane er kring 100 gonger tyngre enn proton og nøytron. Uskarpleiksrelasjonen gjev ei grense for kor langt disse partiklane kan nå før dei reabsorberast når de flyttar seg med lysfarten:
Svak vekselverknad har derfor vesentlig kortare rekkevidd (1/1000) og styrke (1/1013) enn den sterke kjernekrafta. Den vesentlig observerbare effekten er smaksendring (flavour change) når ein kvark eller eit lepton endrar type. Eit nøytron består av tre kvarkar (opp-ned-ned) og sjølv om det har høgare energi enn eit proton (opp-opp-ned) kan det ikkje brytast ned utan smaksendring. Svak nedbryting endrar ein ned kvark til ein opp kvark. Dette skjer ved at gjev frå seg eit W-boson som raskt vert nedbrote vidare til eit elektron og ein antinøytrino. Dette blir kalla betadesintegrasjon fordi elektron med høg energi er betastråling. W-boson har langt høgare energi (80,4 GeV) enn nukleona (ca 940 MeV for nøytronet), og òg dei resulterande partiklane (elektronet 510 keV og antinøytrinoet 2,2 eV pluss deira energinivå). Dette er mogleg fordi produktet av energi og tid er mindre enn den grensa som blir sett av uskarpleiksrelasjonen, og blir ofte skildra som vekselverknad ved virtuelle partiklar. Fordi svak vekselverknad er relativt svak, er svak desintegasjon mykje langsamare enn sterk eller elektromagnetisk desintegrasjon. Som døme vil eit elektromagnetisk nedbrote nøytralt pion ha ei levetid på omtrent 10−16 sekund medan eit svakt nedbrote ladd pion lever omtrent 10−8 s. Eit fritt nøytron har ei halveringstid på kring 15 minutt, og er den ustabile subatomære partikkelen med lengst levetid. (Som nukleon i ein atomkjerne kan nøytronet vere stabilt eller ha kortare levetid avhengig av kjernekonfigurasjonen, proton og elektron er stabile)
Typar vekselverknad
Svak vekselverknad har tre grunnleggjande interaksjonar. To går føre seg ved ladde boson (W+ og W-) og vert kalla ladd straum (en: charged current) vekselverknad, medan den tredje typen kallast nøytral straum (en: neutral current) vekselverknad ved Z0 bosonet:
Symmetribrot
Dei grunnleggjande naturlovene vart lenge trudd å vere like i speglsymmetri, det vil sei når alle koordinatar skiftar forteikn. Vidare vart det trudd at resultatet av eit eksperiment sett via ein spegel ville vere likt det som vart produsert av ein spegla kopi av eksperiementoppsettet. I ein enkel analogi vil ein bil som blinkar til venstre observerast i ein spegel å blinke mot høgre. Slik vil òg ein spegla bil observerast. Dette blir kalla p-symmetri for bevaring av paritet og er tilfelle til dømes for klassisk gravitasjon og elektromagnetisme. På 1950-talet vart det likevel oppdaga at svak vekselverknad har p-symmetribrot fordi han berre virkar på venstre asymmetriske partiklar (og høgre asymmetriske antipartiklar). Fordi spegelsymmetri for ein venstre asymmetrisk partikkel er ein høgre asymmetrisk partikkel gjev dette maksimalt symmetribrot.
Desse teoriane tillét likevel CP-symmetri (Ladning-paritet-symmetri) sidan ein venstre asymmetrisk partikkel gjev ein høgre asymmetrisk antipartikkel. Men i 1964 vart det oppdaga at det òg opptrer små CP-symmetribrot.
Elektrosvak teori
Standardmodellen skildrar elektromagnetisk kraft og svak vekselverknad som to ulike aspekt av ein felles elektrosvak vekselverknad. Etter denne teorien vil det ved særs høye energnivå opptre fire masselause vekselverknadskvantar (gauge-boson) liknande fotonet og eit skalart Higgs-felt. Eit skalart Higgs-felt blir trudd å bli formidla av Higgs-bosonet, ha same konstante verdi i heile universet, og gje opphav til masse når det vekselverknad med visse partiklar.
Men når energinivået fell opptrer spontane symmetribrot i Higgs-feltet og tre av dei masselause vekselverknadskvantane gjev opphav til tre masselause Goldstone-boson som «blir fortært» av tre fotonliknande felt og får med det masse. Desse tre felta gjev opphav til W+, W- og Z0 bosona, medan den fjerde vekselverknadskvanten blir verande masselaus og er fotonet i elektromagnetismen.
Denne teorien har føresagt fleire viktige fakta, som massen til Z-bosonet, før desse vart funne eksperimentelt. Det viser seg no at Higgs-bosonet er observert ved CERN. Det å observere Higgs-bosonet var eit av hovudføremåla med Large Hadron Collider (LHC) som er bygt ved CERN.
Kjelder
''
Tsjasjka
Tsjasjka (makedonsk Чашка; albansk Çashkë) er ein landsby og ein kommune i regionen Vardar i Nord-Makedonia. Den noverande kommunen vart oppretta i 2004 ved at ein slo saman dei tre tidlegare kommunane Tsjasjka, Bogomila og Izvor, samstundes som landsbyane, og  vart overførde frå Veles.
Texas Tech Shackleton Glacier Expedition
Texas Tech Shackleton Glacier Expedition var ein ekspedisjon som fann stad i Antarktis sommaren 1962/63 og igjen i 1964/65. Ekspedisjonen, leia av F. Alton Wade, vart finansiert av Texas Technological College (i dag Texas Tech University).
Tsjasjka
Kommunen har eit areal på 819,45 km2 og hadde 7 942 innbyggjarar ved folketeljinga i 2021.
I 2002 hadde kommunen 7 673 innbyggjarar, den tidlegare kommunen Tsjasjka hadde 2 878, medan sjølve landsbyen hadde 1 471 innbyggjarar. Dei største busetnadene i kommunen var:
Texas Tech Shackleton Glacier Expedition
Utforsking
Områda som vart utforska og namngjevne av ekspedisjonen var mellom andre, Matador Mountain, Red Raider Rampart, Shanklinbreen, Shenk Peak, Simplicity Hill– og Yeatsbreen.
Stádio
Stádio (gresk Στάδιο) er ein landsby i periferieininga Arkadía i periferien Peloponnes i Hellas. Stádio var hovudsete i den tidlegare kommunen Tejéa, som no er ei kommunaleining i kommunen Trípoli.
My Ding-a-Ling
«My Ding-a-Ling» er ein humoristisk song skriven og spelt inn av Dave Bartholomew. Han vart covra av Chuck Berry i 1972 og vart den einaste singelen hans som gjekk til topps i USA. Seinare det året vart ein lengre, uredigert versjon gjeven ut på albumet The London Chuck Berry Sessions. Gitarist Onnie McIntyre og trommeslagar Robbie McIntosh, som seinare på året starta Average White Band spelte på singelen i lag med Nic Potter frå Van der Graaf Generator på bass.
Songen er basert på melodien til ei folkevise frå 1800-talet kalla «Little Brown Jug».
Mottaking
Sidan teksten har indikasjonar om onanering sungen med stor entusiasme av Berry og publikum, førte dette til at mange radiostasjonar nekta å spele songen, og Mary Whitehouse prøvde utan hell å få songen bannlyst.
I Icons of Rock kalla Scott Schinder songen «ein umoden, tvitydig ode til onani». Robert Christgau skreiv at songen «let mange 12-åringar få ein ny innsikt i det utdøyande konseptet 'skitten'».
Bogomila
Bogomila (makedonsk Богомила) er ein landsby i kommunen Tsjasjka i regionen Vardar i Nord-Makedonia. Bogomila var tidlegare eigen kommune, men vart innlemma i Tsjasjka i 2004.
Alborz fylke
Alborz fylke (persisk شهرستان البرز) er eit fylke i Qazvin-provinsen i Iran. Det administrative senteret i fylket er Alvand. Det vart utskild frå Qazvin fylke i 2005. I folketeljinga i 2006 var innbyggjartalet i fylket 182 046. Fylket består av dei to distrikta Mohammadiyeh-distriktet og Sentral-distriktet. Fylket har dei tre byane Mohammadiyeh, Bidestan og Alvand.
Bogomila
Den tidlegare kommunen Bogomila hadde 1 252 innbyggjarar ved folketeljinga i 2002, medan sjølve landsbyen hadde 476 innbyggjarar.
Den arabisk-israelske krigen i 1948
Den arabisk-israelske krigen 1948 (arabisk النكبة, «al-Nakba», hebraisk מלחמת השחרור, kalla sjølvstendekrigen eller fridomskrigen) er namnet på den første av ei rekkje væpna konfliktar mellom Israel, palestinarar og dei arabiske nabolanda. Av palestinarane blir krigen omtalt som katastrofen, al-Nakba. Han var den første av ei lang rekkje konfliktar og krigar mellom arabarar og jødar i det som seinare er kjend som Midtausten-konflikten.
SN føreslo 14. mai 1948 å dele det britiske Palestinamandatet i to område, eit jødisk og eit arabisk. Dei arabiske landa avviste planen. Same dag erklærte David Ben-Gurion Israel for ein jødisk uavhengig og sjølvstendig stat. Dette vart ikkje respektert av nabolanda Syria, Egypt, Transjordan, Libanon og Irak, som gjekk til åtak på den nyoppretta staten. Kampane gjekk hovudsakleg føre seg på landområdet til det tidlegare britiske territoriet som var blitt til staten Israel, og seinare i krigen til ein viss grad på Sinaihalvøya. Krigen slutta med våpenkvilen i 1949, men dette innebar ikkje slutten på den arabisk-israelske konflikten.
Bakgrunn
Bakgrunnen for krigen var den aukande jødiske immigrasjonen til Palestina på grunn av stadig aukande antisemittisme både i Aust- og Vest-Europa. Alt på slutten av 1800-talet viste Dreyfus-saka i Frankrike omfattande anti-jødiske haldningar, noko som førte til at Theodor Herzl, som dekka Dreyfus-saka som journalist, skrev og gav ut boka Der Judenstaat, der han tok til orde for ein eigen jødisk stat med eige språk, hebraisk. I 1897 tok han initiativet og oppretta World Zionist Organization, og han vart såleis grunnleggjaren av sionismen. Òg frå Russland hadde det vore utflytting av jødar heilt frå 1880-åra, dei fleste til USA, men òg mange til Palestina eller Eretz Israel, som landet vart kalla. Eliezer Ben-Yehuda, grunnleggjaren av det moderne hebraiske språket, høyrte til denne gruppa frå Aust-Europa.
Halidmineral
Halidmineral er ein klasse mineral med eit dominerande halid anion (F−, Cl−, Br− and I−).
Den arabisk-israelske krigen i 1948
Bakgrunn
Òg lovnadene til britane frå ein konferanse i London i 1939, gjorde det klart at Palestina ikkje ville bli ein jødisk stat. Jødane var under konferansen representert ved Jewish Agency, medan arabarane hadde delegasjonar frå Egypt, Irak, Saudi-Arabia, Jemen og Transjordan, som snart skulle bli eit sjølvstendig Jordan. Under konferansen vart britane konfrontert med lovnadene sine frå 1918, som no var litt kjent gjennom boka The Arab Awakening av historikaren Georg Antonius. Britane måtte innrømme at Storbritannia ikkje hadde lova jødane ein eigen stat og at påstandane i The Arab Awakening var korrekte. Men verda og britane fekk like etter anna å tenke på då den andre verdskrigen braut ut.
Halidmineral
Døme på slike mineral er:
Kjelder
''
Den arabisk-israelske krigen i 1948
Bakgrunn
Verdskrigen førte i Europa til masseutrydding av europeiske jødar, Holocaust, og etter 1945 auka derfor behovet for ein eigen jødisk nasjonalstat som ivaretok sionistiske verdiar og som kunne forsvare jødane mot nye forfølgingar. Men britane hadde bunde seg til ein politikk som var i strid med dei jødiske ønska om å etablere ein jødisk stat. Britane avgrensa den jødiske innvandringa til Palestina til 1 500 menneske i månaden og hindra jødisk oppkjøp av landområde. Dei innvandrande jødane var avhengige av å danne kibbutzar for å produsere mat og ha eit forsvar mot fiendtlege arabiske naboar. Dei britiske styresmaktene vart slik på kollisjonskurs med jødane i Palestina. 18. februar 1947 erklærte derfor den britiske utanriksministeren Ernest Bevin at britane ville trekkje seg ut av Palestina og levere tilbake ansvaret for mandatområdet til Dei sameinte nasjonane.
Under andre verdskrigen stilte den jødiske folkesetnaden i Palestina seg på britisk side, og det vart danna jødiske avdelingar. Irgun Haganah (Forsvarsorganisasjonen) som var blitt danna på 1920 talet for å forsvare jødiske kibbutzar mot åtak frå arabarane, vart trente av britane. Dei deltok i felttoget mot dei franske Vichy-styrkane i Libanon i juni 1941, og frå 1944 deltok ei rein jødisk brigadegruppe på alliert side i kampane mot tyskarane i Italia. I alt deltok 30 000 jødar på britisk side under andre verdskrigen. Jødane skaffa seg på denne måten ein militært godt utdanna styrke og eit militært leiingsappart som var vant med å leie større militære einingar, noko som var av stor verdi då dei seinare stod mot dei samla arabiske styrkane. I midten av 1947 byrja David Ben-Gurion å førebu Haganah på det venta oppgjeret med arabarane. Han danna forsvarsområde og la planar for forsvaret gjennom å fordele territorialt ansvar til dei enkelte avdelingane i Haganah.
I august 1947 forskrekka britane ein heil verd då dei nekta eit illegalt emigrantskip, S/S «Exodus», tilkomst til Palestina med jødiske flyktningar frå eit krigsherja Tyskland. Som følgje av eit stadig meir tilspissa forhold nedsette Generalforsamlinga i Dei sameinte nasjonane ein kommisjon som skulle sjå på situasjonen. Denne tilrådde ei deling av landområdet i ein arabisk og ein jødisk del. Avslaga frå arabisk side og at dette ville føre til krig, var føresett og venta av den jødiske leiinga, og førebuingar var gjort.
Kamphandlingane startar
Kampane starta som ei rekkje opptøyar og valdshandlingar, som resulterte i døde og såra, både militære og sivile, på begge sider. Arabarane gjorde forsøk på å kutte kommunikasjonslinjene mellom dei forskjellige jødiske busetjingane og områda. Militær logikk ville tilsei at jødane flytta frå dei mest fjerntliggande busetjingane, men oppfatninga til Haganah var at det ville fysisk nærvær i eit område som til sist ville avgjere om området skulle bli arabisk eller jødisk. Trass i harde arabiske åtak, òg frå regulære arabiske styrkar, forlét ikkje jødane ei einaste av busetjingane sine under heile krigen.
Hovudføremålet med åtak på dei jødiske kommunikasjonslinjane var i mars 1948 å avskjere dei jødiske busetjingane i Jerusalem og Negev. I midten av mars vart busetjingane i Negev fullstendig avskorne, og jødane vart tvungne til å kjøre i konvoiar med heimelaga pansra kjøretøy til Jerusalem. Kontakten med busetjingane i Negev vart opprettheldt med to Piper Cub-fly. I slutten av mars 1948 var såleis Negev, Jerusalem og den vestlege delen av Galilea fullstendig avskoren frå dei øvrige jødiske busetjingane i Palestina.
Kampane om vegen til Jerusalem
Problemet til Hagganah var no det faktumet at den jødiske busetjinga i Jerusalem var avskoren og at det ikkje lenger gjekk å etterforsyne dei med pansra konvoiar. Etter at eit arabisk forsøk på å avskjere Haifa med eit åtak mot kystvegen var slått tilbake vart den hittil største operasjonen frå Haganah sett i verk.
Situasjonen i Jerusalem var blitt desperat. Ben-Gurion innsågg at i ein desperat situasjon går ein til desperate handlingar og gav ordre om eit åtak av brigadestorleik for å bryte kringsetjinga av Jerusalem. Hagganah sette i verk operasjon Nachshon. Denne operasjonen gjekk ut på å opne ein korridor mellom Tel Aviv og Jerusalem. Korridoren skulle vere kring 9 km brei på slettene ved kysten og kring 3 km brei i fjellpassa opp mot Jerusalem. Tre bataljonar vart danna og oppdraget var å ta og halde høgt lande og arabiske landsbyer i tilknyting til forsyningsruta. Ein bataljon var ansvarleg for området Hulda og Latrun på kystsletta, ein annan frå Latrun til Kiryat Anavim, omtrent 10 km frå Jerusalem. Ein tredje bataljon vart halde i reserve. Sjef for Givati-brigaden, Shimon Avidan vart sett til å leie operasjonen.
To viktige hendingar skjedde før for starten av operasjon Nachshon. Den første var at ein Hagganah kommando-avdeling lukkast i å sprenge hovudkvarteret til Den arabiske frigjeringshæren i Ramle. Fleire leiande arabarar vart drepen i åtaket som gjorde det vanskeleg for dei arabiske styrkane å koordinere og hindre jødane i å gjennomføre planane sine. Det andre var at ein arabisk landsby Kastel, mellom Kiryat Anavim og Jerusalem vart teken av Haganah. Operasjon Nachshon byrja den 5. april ved at jødiske styrkar gjekk til åtak på og blokkerte vegane frå dei arabiske landsbyane Ramle og Latrun. Samtidig gjekk dei jødiske elitestyrkane Palmach til åtak på Beit Machsir, ein arabisk landsby som låg ved inngangen til fjellpasset som fører til Jerusalem. Ved midnatt forlét så ein konvoi på 60 kjøretøyer fullasta med forsyningar Hulda og kom etter 10 timars kjøring fram til Jerusalem. Dei arabiske styrkane gjekk til motåtak 7 og 8. april og gjekk til åtak på Kastel. Etter seks dagars harde kampar der byen skifta hender fleire gonger, var dei jødiske styrkane i ferd med å tape striden. Men Abd el Kader el-Husseini vart drepen då han gjekk mot ei stilling han trudde var teken av eigne arabiske styrkar. Demoralisert på grunn av harde kampar og tap av leiaren sin, trekte arabarane seg tilbake og ein Palmach-styrke sett saman for å erobre Kastel att fant byen tom. Fleire forsyningskonvoiar vart dei neste dagane sende inn til Jerusalem.
Operasjon Nachshon var viktig. Først og fremst fordi den hadde gjeve høve til å etterforsyne Jerusalem slik at byen heldt ut i ytterlegare to månader. Men òg fordi han viste at Haganah var istand til å gjennomføre omfattande og kompliserte operasjonar med store styrkar. Slik hadde operasjonen ein positiv psykologisk effekt på dei jødiske styrkane og ein tilsvarande negativ effekt på dei arabiske. Men først og fremst var Nachshon viktig fordi han bana veg for Plan D.
Plan D
Den arabiske strategien gjekk i april og byrjinga av mai månad ut på å halde seg unna avgjerande kamphandlingar og avvente den britiske tilbaketrekkinga då regulære arabiske styrkar stod klare og ville rykke inn i Palestina så snart britane hadde trekt seg ut. Haganah på si side nytta høvet ved den britiske tilbaketrekkinga til å ta så mykje land som mogeleg å forbetre stillinga si i høve det nye synet sitt om at den parten som stod på området ved då krigen var slutt, ville avgjere kven området tilhøyrte. Plan D gjekk i korte trekk ut på at dei jødiske styrkane skulle ta og halde alle områda som i delingsplanen til SN var føresett å skulle tilfalle jødane, i tillegg til å halde jødiske busetjingar som fall utanom området som i høve til planen skulle tilfalle arabarane. Område som ville hindre eller vanskeleggjere ein arabisk innmarsj var svært viktige og Haganah kom meir og meir over i ei offensiv rolle. På denne måten vart fleire og fleire område reint jødiske, som området mellom Petach Tikvah og Tel Aviv, eller reint arabiske som Hebron og Nablus på Vestbreidda. I midten av april erobra så delar av Golani-brigaden byen Tiberias i Galilea. Ein operasjon som avskar den arabiske folkesetnaden i området og var årsak til ein av dei største menneskeforflyttingane i krigen då dei arabiske innbyggjarane flykta frå heimane sine til flyktningleirar i Jordan.